Document ID: 31995D0143

KOMMISSIONENS BESLUTNING af 18. april 1995 om fastlæggelse, for perioden 1995 til 1999 i Sverige, af listen over de landdistrikter, der er omfattet af mål nr. 5 b) som fastlagt i Rådets forordning (EØF) nr. 2052/88 (Tekst af betydning for EØS) (95/143/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 11a, stk. 3, og
ud fra følgende betragtninger:
Den medlemsstat har i medfør af artikel 11a, stk. 3, i forordning (EØF) nr. 2052/88 forelagt Kommissionen en liste over de distrikter, som de mener bør modtage støtte under mål nr. 5 b), samt meddelt den alle oplysninger, som kan være til nytte i den forbindelse;
for at kunne modtage EF-støtte under mål nr. 5 b) skal distrikterne opfylde de kriterier, der er fastsat i artikel 11a i forordning (EØF) nr. 2052/88;
Kommissionen og Sverige drager omsorg for, at interventionerne kan centreres effektivt på de landdistrikter, der har de største udviklingsproblemer;
de i bilaget til denne beslutning anførte distrikter opfylder udvælgelseskriterierne i artikel 11a i forordning (EØF) nr. 2052/88, og de er blevet identificeret som de landdistrikter, der har de største udviklingsproblemer;
de i denne beslutning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Udvikling af Landdistrikterne -
VEDTAGET FØLGENDE BESLUTNING:
Artikel 1
De landdistrikter, der er berettiget til at modtage støtte, i perioden 1995 til 1999 i Sverige under mål nr. 5 b) som fastlagt i forordning (EØF) nr. 2052/88, er anført i bilaget.
Artikel 2
Denne beslutning er rettet til medlemsstaterne.
Udfærdiget i Bruxelles, den 18. april 1995.

Labels: 19
5
6
18
15